Okresná prokuratúra Humenné 
Štefánikova 1900/69, 066 42 Humenné 1

Sp. zn. : 2 Pv 139/14/7702	Humenné, 21.5.2014
EEČ : 2-55-64-2014

U Z N E S E N I E

Trestná vec:	obvinený XXXXX  
Prečin:	krádeže podľa § 212 odsek  2 písm. a) Tr. zák. formou spolupáchateľstva   podľa § 20 Tr. zák., sčasti v štádiu pokusu podľa § 14 ods. 1 Tr. zák., sčasti v štádiu dokonania  v jednočinnom súbehu  s prečinom poškodzovania cudzej veci podľa § 245 ods. 1 Tr. zák.   

Rozhodol: 	prokurátor Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
2.	XXXXX 
	sídlo organizácie: XXXXX, XXXXX XXXXX, Slovensko
3.	XXXXX 
	sídlo organizácie: XXXXX, XXXXX, Slovensko
4.	XXXXX 
	sídlo organizácie: XXXXX č. 2329, XXXXX XXXXX, Slovensko
Obsahom zmieru je:

a) Škoda uhradená pošk. XXXXX vo výške 393,- €, pošk. spoločnosti I.V. A spol. s r.o. v zastúpení konateľky  XXXXX vo výške 175,- €, pošk. spol. NIKE, spol. s r.o. XXXXX v zastúpení XXXXX vo výške 77,- € a pošk. spoločnosti POLARD spol. s r.o. XXXXX vo výške 50,- €.
b) Peňažná suma určená na všeobecne prospešné účely vo výške 150,- €.
c) Suma odovzdaná štátu na peňažnú pomoc obetiam trestnej činnosti 50%, t.j. vo výške 75,- € a suma poukázaná Združeniu zdravotných postihnutých "Srdiečko" so sídlom XXXXX, Čsl. armády 1594/5, XXXXX  XXXXX vo výške 75,- € /50%/ na číslo účtu 1728122355/0200.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-58/SV-HE-2009.
- v presne nezistenej dobe od 20.00 hod. dňa 10.03.2009 do 00.17 hod. dňa 11.03.2009 po predchádzajúcej spoločnej dohode došli obvinení XXXXX, XXXXX a XXXXX k objektu Stávkovej kancelárie NIKE v Snine na ul. Strojárskej č. 2269, ktorá sa nachádza z bočnej strany budovy Eurohotela Vihorlat, kde XXXXX železným páčidlom vylomil okno vedúce do Stávkovej kancelárie Nike, pričom poškodil jeho vonkajšiu sklenenú výplň a cez vypáčené okno vošiel dnu do priestorov, ktoré prehľadával, kde pootváral zásuvky na pulte, drevenú skriňu a ďalšie časti kancelárie, pričom z tejto nič neodcudzil a z objektu odišiel preč, pričom XXXXX a XXXXX dávali pred objektom pozor, aby neboli nikým pristihnutí, čím na zariadení stávkovej kancelárie  pre Prvú Slovenskú stávkovú spoločnosť Niké, spol. s r.o. so sídlom XXXXX, XXXXX XXXXX spôsobili škodu celkom vo výške 229,67 € (6.919.04,- Sk).

- v presne nezistenej dobe od 16.30 hod. dňa 29.06.2009 do 07.15 hod. dňa 30.06.2009 obvinení  XXXXX, XXXXX, XXXXX, XXXXX a XXXXX došli v Snine k lekárni „Alba" na ul. SNP č. 2730/92 , kde XXXXX so XXXXX- XXXXX prineseným skrutkovačom vypáčili vonkajšie vchodové dvere vedúce do závetria,  po ich otvorení sa dostali do priestoru závetria a tam sa snažili vypáčiť druhé dvere vedúce zo závetria priamo do priestorov lekárne, čo sa im však nepodarilo, tieto len páčením poškodili a následne XXXXX zobral kameň nepravidelného obdĺžnikového tvaru o rozmerov 25 x 15 x 10 cm, ktorým na týchto dverách rozbil spodnú sklenenú výplň o rozmerov 62 x 62 cm, kde vzniknutým otvorom vošiel do priestorov samotnej lekárne a z  registračnej pokladne  nachádzajúcej sa na predajnom pulte  po jej otvorení odcudzil finančnú hotovosť vo výške 1.963,04 € (59.138,54,-Sk), čím svojím konaním spôsobili majiteľke lekárne XXXXX odcudzením peňazí  škodu vo výške 1.963,04 € (59.138,54,-Sk) a poškodením dverí a zámku spôsobili škodu  
majiteľovi budovy I.V.A. s.r.o. ul. Duchnovičova č. 282/1, XXXXX  vo výške celkom 873,58 € (26.317,47,-Sk), pričom obvinení XXXXX, XXXXX a XXXXX dávali pred objektom pozor, aby neboli nikým pristihnutí,

-v presne nezistenej dobe dňa 04.07.2009  do 04.00 hod. dňa 05.07.2009 došli obvinení  XXXXX, XXXXX, XXXXX a XXXXX k prevádzke baru FORMULA na ulici Vihorlatskej v Snine, kde XXXXX v ľavej časti budovy vytrhol na druhom okne  mreže, následne skrutkovačom začal páčiť v hornej časti pravú časť plastového okna vedúceho do baru, ktoré sa následkom páčenia otvorilo, vošiel dnu do baru, pričom došlo k spusteniu alarmu a následne z objektu všetci ušli preč, čím takto svojím konaním spôsobili spoločnosti POLARD spol.s.r.o,. XXXXX č. 2329, XXXXX IČO:17083044 vytrhnutím mreží a  poškodením  plastového  okna škodu  vo výške celkom  200,-€ (6025,1220,-Sk).

Odôvodnenie: 

          Uznesením povereného príslušníka  Obvodného oddelenia PZ v  Snine  sp. zn. ORP-58/SV-HE-2009 zo dňa 21.07.2009 bolo začaté trestné stíhanie a súčasne vznesené obvinenie XXXXX, XXXXX, XXXXX- Meceňovi, XXXXX, XXXXX, XXXXX, XXXXX a XXXXX za spolupáchateľstvo prečinu krádeže podľa § 20 k § 212 ods.  2 písm. a) Tr. zákona v štádiu pokusu podľa § 14 ods. 1 Tr. zák., spolupáchateľstvo prečinu poškodzovania cudzej veci podľa § 20 k  § 245 ods. 1 Tr. zák., spolupáchateľstvo prečinu krádeže podľa § 20 k § 212 ods. 1, ods. 2 písm. a) Tr. zák., ktorých sa obvinení dopustili na takých skutkových základoch ako sú uvedené vo výrokovej časti uznesenia o vznesení obvinenia.  
	V rámci vyšetrovania bola predmetná trestná vec odovzdaná do vyšetrovania Odboru kriminálnej polície PZ  XXXXX, pričom následne  uznesením Krajského riaditeľstva PZ Prešov  sp. zn. KRP-719/JKP-2009 zo dňa 27.08.2008 bola vec  odňatá  OKP OR PZ XXXXX a prikázaná Odboru kriminálnej polície OR PZ vo Vranove nad Topľou. Pre neprítomnosť obv. XXXXX bolo trestné stíhanie dňa 19.11.2009 vyšetrovateľom prerušené, pričom dňa 09.07.2013  bolo  pokračované v trestnom stíhaní a dňa 10.4.2014 bolo trestné stíhanie obv. XXXXX vylúčené zo spoločného konania na samostatné konanie, bolo ukončené vyšetrovanie a vyšetrovací spis bol predložený na Okresnú prokuratúru XXXXX  s návrhom na podanie obžaloby na obv.  XXXXX.  
Na základe pokynu  dozorujúceho prokurátora v tejto  trestnej veci  bol vyšetrovací spis predložený  probačnému a mediačnému úradníkovi Okresného súdu XXXXX  k vykonaniu mediácie, ktorá sa uskutočnila dňa 23.04.2014 a jej výsledkom bola uzavretá dohoda o náhrade škody a splnenie podmienok na postup podľa § 220 Tr. poriadku.
XXXXX sa k prečinu, ktorý sa mu kladie za vinu  priznal a svoje konanie oľutoval. Poškodeným sa opakovane  ospravedlnil počas mediačného konania. Čo sa týka náhrady škody, tak obvinený uhradil pomernú časť škody pripadajúcu na jeho osobu všetkým poškodeným stranám. XXXXX uhradil škodu  vo výške 393,- € dňa 23.04.2014, pošk. strane NIKÉ, spol. s r.o., pobočka XXXXX uhradil  škodu vo výške 77,- € dňa 23.04.2014, poškodenej strane  I.V.A., spol. s r.o., XXXXX, škodu vo výške 175,- € uhradil  dňa 23.04.2014 a pošk. spoločnosti  Polard, spol. s r.o. XXXXX škodu  vo výške 50,- € uhradil  taktiež  dňa 23.04.2014. Taktiež obvinený uhradil peňažnú sumu určenú na všeobecne prospešné účely vo výške 150,- €, kde  50 % zo zloženej sumy  uviedol poukázať adresátovi  Združenie zdravotne postihnutých ,,SRDIEČKO,, so sídlom XXXXX, Čsl. armády č. 1594/5, XXXXX, č.ú.: 1728122355/0200, ktorá je oprávnená čiastku prijať.  So schválením zmieru a  zastavením trestného stíhania obvinený  vyslovil súhlas. K majetkovým pomerom ozrejmil, že nie je zárobkovo činný, po ukončení vysokoškolského štúdia je nezamestnaný, evidovaný na ÚPSVaR v Snine ako poberateľ dávky v hmotnej núdzi vo výške 117,- € a nie je vlastníkom nehnuteľností, ani hnuteľného majetku.  
 XXXXX  vyjadrila súhlas s mimosúdnym riešením i uzavretím zmieru v zmysle § 220 Tr. poriadku.  Čo sa týka vysporiadania náhrady škody, tak si  uplatnila  celkovo vzniknutú škodu vo výške 1.963,04 €, avšak priamo od obv. XXXXX požadovala  len pomernú časť pripadajúcu na jeho osobu vo výške 393,- € a táto škoda jej bola uhradená dňa 23.04.2014. 
  Pošk. strana I.V.A. spol. s r.o., XXXXX, v zastúpení jej konateľky XXXXX  taktiež deklarovala súhlas s mimosúdnym riešením i uzavretím zmieru v zmysle ust.  § 220 Tr. poriadku, kde si uplatnila od obv. XXXXX len pomernú časť škody  pripadajúcu na jeho osobu vo výške 175,- €, škoda jej bola uhradená dňa 23.04.2014. 
 Pošk. strana NIKÉ, spol. s r.o., XXXXX v zastúpení splnomocneného zástupcu XXXXX  deklarovala súhlas s mimosúdnym riešením i uzavretím zmieru v zmysle § 220 Tr. poriadku, pričom si uplatnila voči obv. Ing. Kačalovi len pomernú časť škody vo výške 77,-  €, kde táto škoda jej bola uhradená  dňa 23.04.2014.
 Pošk. strana POLARD,  spol. s r.o., XXXXX v zastúpení splnomocneného zástupcu XXXXX deklarovala za splnomocnenú spoločnosť súhlas s mimosúdnym riešením i uzavretím zmieru v zmysle § 220 Tr. poriadku, kde si  uplatnila pomernú  časť škody pripadajúcu na osobu obv. Ing. Kačalu výške 50,- €, ktorá dňa 23.04.2014 bola uhradená. 
Preskúmaním  spisového materiálu bolo zistené, že obvinený XXXXX sa k prečinom jemu kladeným za vinu v plnom rozsahu priznal, svoje konanie oľutoval,  škody vysporiadal v plnom rozsahu tak, ako si poškodené strany nárokovali, zložil sumu určenú na všeobecne prospešné účely vo výške 150,- €, obvinený a poškodení vyslovili  súhlas so zmierom a zastavením trestného stíhania. Splnením týchto podmienok s ohľadom na okolnosti, povahu a závažnosť spáchaných prečinov, mieru akou bol dotknutý verejný záujem, osobu obvineného, jeho snahu, osobné a majetkové pomery i časový odstup od spáchania skutkov je možné takýto spôsob rozhodnutia považovať za dostačujúci.               
 Z miesta bydliska je obv. Ing. XXXXX  hodnotený kladne a v odpise  registra trestov nemá žiaden záznam.  

Podľa § 220 ods.1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito, 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.
	Podľa ust. § 224 ods. 1) Tr. poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.
V zmysle ust.  § 224 ods. 2) Tr. poriadku z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.
Prečinu krádeže v zmysle ust. § 212  ods. 2 písm. a)  Tr. zákona  sa dopustí ten, kto si prisvojí cudziu vec tým, že sa jej zmocní a  a čin spácha vlámaním a potrestá sa odňatím slobody až na 2 roky. 
V zmysle ust. § 245 ods. 1 Tr. zák. prečinu poškodzovania cudzej veci  sa dopustí ten, kto zničí, poškodí alebo urobí neupotrebiteľnou cudziu vec a spôsobí tak na cudzom majetku malú škodu a potrestá sa odňatím slobody až na jeden rok.  
 
Obvinený  XXXXX v rámci tzv. mediačného konania vyslovil súhlas so schválením zmieru a zastavením trestného stíhania. Po zákonnom poučení o nevyhnutnosti a možnostiach zloženia sumy určenej na všeobecne prospešné účely využil túto možnosť danú zákonom a z určenej sumy, ktorú dňa 23.apríla 2014 preukázateľne zložil na účet prokuratúry vo výške  150,- €,  poukázal 50 % z tejto sumy, teda sumu vo výške 75,- €   Združeniu zdravotne postihnutých ,,SRDIEČKO,, so sídlom XXXXX, Čsl. armády č. 1594/5, XXXXX, č.ú.: 1728122355/0200, ktoré je oprávnené čiastku prijať.
Z vyššie uvedených skutočností  je zrejmé, že boli splnené všetky zákonné, tak formálne, ako aj materiálne predpoklady  pre schválenie zmieru medzi obvineným a poškodenými a zastavenie trestného stíhania s tým, že takéto rozhodnutie vzhľadom na okolnosti prípadu, samotnú  osobu obvineného, jeho doterajší život, ako aj motív konania, s prihliadnutím na hodnotenie obvineného možno v tomto procesnom štádiu trestného konania považovať za dostačujúce.

Poučenie: 
Proti tomuto uzneseniu  sťažnosť nie je prípustná 

JUDr. Stanislav Figľár
prokurátor